Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 694/12/3307	Prievidza, 8.8.2014
EEČ : 2-27-143-2014

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prievidza zo dňa 12.6.2013, spisová značka 2 Pv 694/12/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Prievidza zo dňa 12.6.2013, spisová značka 2 Pv 694/12/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

     Uznesením prokurátora Okresnej prokuratúry Prievidza sp. zn. 2Pv 694/12/3307 zo dňa 12.06.2013 právoplatné dňa 25.06.2013, prokurátor Okresnej prokuratúry Prievidza podľa § 216 ods. 1 Trestného poriadku podmienečne zastavil trestné stíhanie obvineného XXXXX, nar.: XXXXX v XXXXX, trvale bytom XXXXX, XXXXX, trestne stíhaného pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona č. 300/2005 Z. z. v znení zákona č. 313/2011 Z. z, ktorého sa mal dopustiť tak, že dňa 26.06.2012 v presne nezistenom čase do 12.51 h v XXXXX v XXXXX na XXXXX, z voľne odloženej dámskej kabelky svojej XXXXX vybral jej peňaženku, z ktorej vzal platobnú kartu XXXXX, vydanú k účtu č.: XXXXX vedeného XXXXX, na meno XXXXX, a touto platobnou kartou dňa 26.06.2012 v čase o 12.51 h v XXXXX bez súhlasu a vedomia majiteľa účtu vykonal výber hotovosti z bankomatu XXXXX vo výške 130,- Eur, a dňa 03.07.2012 v presne nezistenom čase do 07.52 h v XXXXX, z voľne odloženej dámskej kabelky svojej XXXXX vybral jej peňaženku, z ktorej vzal platobnú kartu XXXXX, vydanú k účtu č.: XXXXX vedeného XXXXX, na meno XXXXX, a touto platobnou kartou dňa 03.07.2012 v čase o 07.52 h v XXXXX XXXXX vykonal výber hotovosti z bankomatu XXXXX vo výške 120,- Eur, čím tak celkovo spôsobil poškodenému XXXXX, nar. XXXXX, bytom XXXXX, XXXXX, škodu vo výške 250,- Eur.

     Podľa § 216 ods. 2 Trestného poriadku prokurátor Okresnej prokuratúry Prievidza určil obvinenému skúšobnú dobu 12 (dvanásť) mesiacov.    

     Podľa § 217 ods. 1 Trestného poriadku „Ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.“

     Po uplynutí skúšobnej doby som z odpisu registra trestov zo dňa 23.07.2014 na obvineného zistil, že tento nebol v skúšobnej dobe podmienečne zastaveného trestného stíhania odsúdený za trestný čin spáchaný v tejto skúšobnej dobe. Ďalej zo správy XXXXX, odbor všeobecnej vnútornej správy zo dňa 30.07.2014 som zistil, že obvinený spáchal dňa 25.06.2014 priestupok na úseku cestnej premávky - rýchlosť jazdy, za čo mu bola uložená bloková pokuta 20,- Eur. Zo správy XXXXX XXXXX zo dňa 25.07.2014, zo správy Obvodného oddelenia policajného zboru v XXXXX zo dňa 28.07.2014 som zistil, že obvinený v určenej skúšobnej dobe podmienečne zastaveného trestného stíhania nespáchal žiadne priestupky (okrem vyššie uvedeného) ani iné správne delikty a nebolo proti nemu vedené trestné stíhanie.  

     Spáchanie označeného priestupku na úseku cestnej premávky v posledný deň skúšobnej doby, vzhľadom najmä na druh priestupku, jeho charakter, čas spáchania a uloženú sankciu nepovažujem za tak závažné, aby bolo možné konštatovať, že obvinený v skúšobnej dobe neviedol riadny život. Preto označený priestupok nepovažujem za skutočnosť odôvodňujúcu potrebu pokračovania v trestnom stíhaní v tejto veci. 

     Po zvážení zabezpečených správ a hodnotení správania sa obvineného počas skúšobnej doby som toho názoru, že obvinený v priebehu skúšobnej doby podmienečne zastaveného trestného stíhania viedol riadny život.

     Na základe uvedeného som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú môže podať obvinený a poškodený do 3 dní odo dňa oznámenia prostredníctvom tunajšej prokuratúry Krajskej prokuratúre v Trenčíne. Sťažnosť má odkladný účinok.

JUDr. Jozef Kováčik, Ing.
prokurátor